এগৰাকী ভাৰতীয় নাগৰিকৰ গুলীবিদ্ধ মৃতদেহ উদ্ধাৰক কেন্দ্ৰ কৰি শুকুৰবাৰে মণিপুৰৰ ভাৰত-ম্যানমাৰ সীমান্তত তীব্ৰ উত্তেজনাৰ সৃষ্টি কৰিছে। আৰক্ষীৰ সূত্ৰৰ পৰা এই কথা প্ৰকাশ পাইছে।
আন্তঃৰাষ্ট্ৰীয় সীমান্তত থকা মণিপুৰৰ ম'ৰে চহৰৰ মুছলিম নগৰৰ ৫নং ৱাৰ্ডৰ ২০ বছৰীয়া মহম্মদ খেৰুদ্দিন নামৰ এগৰাকী ব্যক্তিৰ মৃতদেহ শুকুৰবাৰে আৰক্ষীয়ে উদ্ধাৰ কৰে।
স্থানীয় বাসিন্দাসকলে নিশ্চিত কৰিছে যে মৃত যুৱকজন আছিল এগৰাকী দৈনিক হাজিৰা কৰা লোক। তেওঁ বন্ধুৰ সৈতে যোৱা বুধবাৰে সীমান্ত অঞ্চলেৰে মাছ মাৰিবলৈ গৈছিল।
অৱশ্যে, মৃত ব্যাক্তিগৰাকীৰ বন্ধুগৰাকী নিজৰ ঘৰলৈ উভতি আহিছিল যদিও খেৰুদ্দিন নিৰুদ্দেশ হৈ আছিল।
উল্লেখযোগ্য যে মৃত যুৱকজনৰ জ্যেষ্ঠ ভাতৃগৰাকীয়ো প্ৰায় ডেৰবছৰ আগেয়ে ভাৰত-ম্যানমাৰ সীমান্ত অঞ্চলত মাছ মাৰিবলৈ গৈ নিৰুদ্দেশ হৈছিল। তেওঁৰ কোনো সন্ধান আজিলৈকে পোৱা হোৱা নাই।
মৃতদেহ উদ্ধাৰৰ বাতৰি পাই আৰক্ষী ঘটনাস্থলীত উপস্থিত হৈছিল।
বিষয়াসকলে জানিব দিয়ে যে মৃতদেহটো প'ষ্টমৰ্টেমৰ বাবে ইম্ফললৈ নিয়া হৈছিল। বৰ্তমানলৈকে কোনো উগ্ৰপন্থী সংগঠনে এই হত্যাৰ কথা স্বীকাৰ কৰা নাই।
বৃহস্পতিবাৰৰ পুৱাৰ ভাগত মণিপুৰত অসমৰ এগৰাকী গাড়ী চালকৰ উৱলি যোৱা মৃতদেহ উদ্ধাৰ হৈছিল।
কেইগৰাকীমান অচিনাক্ত দুৰ্বৃত্তই তেওঁৰ গাড়ীখন ভাৰাত লৈ মণিপুৰৰ এখন গাওঁলৈ লৈ গৈছিল। তেওঁ নিৰুদ্দেশ হৈ আছিল আৰু পিছত তেওঁৰ মৃতদেহ উদ্ধাৰ হৈছিল।
কেইমাহমান আগতে এগৰাকী মহিলা চকীদাৰক ম'ৰেত দিনৰ পোহৰতে গুলীয়াই হত্যা কৰা হৈছিল। আৰক্ষীয়ে হাত্যাকাৰীক আজিলৈকে ধৰিব পৰা নাই।
ইয়াৰ আগেয়ে বৃহস্পতিবাৰে মণিপুৰ আৰক্ষীয়ে অসমৰ পৰা প্ৰৱেশ কৰিবলৈ বিচৰা তিনিগৰাকী ৰহিংগিয়া মহিলা আৰু এগৰাকী অভিযুক্ত মানৱ সৰবৰাহকাৰীক আটক কৰিছিল।
তেওঁলোকে মহিলা কেইগৰাকী অসমৰ পৰা অহা বঙালী বুলি কৈ মণিপুৰৰ জিৰিবাম জিলাত প্ৰৱেশ কৰিব বিচাৰিছিল। অৱশ্যে, আৰক্ষীয়ে কয় যে তেওঁলোকে বাংলা ক'বই নাজানে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
